גברי בנאי

גבריאל (גברי) בנאי (נולד ב-9 ביולי 1939) הוא שחקן, זמר וקומיקאי ישראלי. ידוע במיוחד בהיותו חלק משלישיית "הגשש החיוור". חתן פרס ישראל לשנת ה'תש"ס (2000) ופרס מפעל חיים של אמ"י לשנת ה'תשפ"ב (2021).

קורות חייו
בנאי הוא בן למשפחת בנאי, נולד וגדל בשכונת מחנה יהודה בירושלים.

קריירה מקצועית 
את צעדיו הראשונים בעולם הבידור עשה בלהקת הנח"ל. יחד איתו היה, בין השאר, ישראל (פולי) פוליאקוב. עם סיום שירותו הצבאי, הצטרף בנאי ללהקת "התרנגולים" יחד עם שייקה לוי ופולי. אמרגן הלהקה אברהם דשא (פשנל), זיהה את כישרונם של השלושה והקים יחד איתם את להקת "הגשש החיוור", שנחשבת להצלחה גדולה. יחד עם בנאי, הציגו פולי ושייקה עשר תוכניות בידור במשך כארבעים שנים. 

בנאי השתתף עמם בסרט קולנוע רבים, בין היתר בסרטים: "גבעת חלפון אינה עונה" (1976) בתפקיד ג'ינג'י, "שלאגר" (1979), בתפקיד בנג'י שמש, ו"הקרב על הוועד" (1986), בתפקיד ג'ימבו.

לאחר פירוק הלהקה, העלה בנאי תוכנית יחיד והגיש לצד ישראל אהרוני את סדרת הטלוויזיה "דרך האוכל". בעקבות שיתוף פעולה זה, בעשור השני של המאה ה-21, משמשים השנים כפרזנטורים של המותג "פיירי". בנוסף, שיחק במחזות הזמר: "צלילי המוסיקה" (2005) ו"עפרה" בתיאטרון הצפון (2009).

בנאי ערך ספר במהדורה אלבומית בשם "אז מה היה לנו שם" (בהוצאת מודן), המכיל "משפטים מחוזיים מאוד ממערכוני הגשש החיוור" (לשון כותרת השער).

משנת 2015, מעלה גברי בנאי עם בניו אורי ובעז את המופע "אלו הם בנאי".

בריאיון לעיתון "מעריב" בשנת 2017, אמר בנאי כי הוא איננו מתכוון להופיע בשטחי יהודה ושומרון.

בשנת 2021 כיכב בעונה השנייה של הסדרה הקומית "מצולמים" בכיכובם של שלישיית "מה קשור".
באותה שנה השתתף בתוכנית "המרדף". בשנת 2023 השתתף בסרט "הענקים של אי הפסחא" בבימוי דובר קוסשווילי.

פרסים והוקרה 

 בשנת 2000 זכה יחד עם יתר שלישיית הגשש החיוור בפרס ישראל למפעל חיים, על תרומה מיוחדת לחברה ולמדינה.
 ב-2013 הוענק לבנאי ולשייקה לוי פרס על מפעל חיים במסגרת פסטיבל הסרטים הישראלי בלוס אנג'לס וכן פרס אופיר על מפעל חיים.
 ב-2020 הוענקו לבנאי ולשייקה לוי תוארי "יקיר העיר תל אביב-יפו".
 ב-2021 זכה בפרס מפעל חיים מטעם אמ"י.

חיים אישיים
בשנות השישים, נישא בנאי לאורנה שק, שמספר שנים מאוחר יותר חזרה בתשובה ועזבה להתגורר במשך שנים בבני ברק. מנישואין אלו נולד בנו, השחקן והזמר אורי בנאי. בתחילת שנות השבעים, נישא בנאי בשנית לדפנה. לשניים נולדו בת ובן, יסמין ובעז בנאי. מתגורר בשכונת רמת אביב בצפון תל אביב.

פילמוגרפיה חלקית 
מוישה ונטילטור (1966)
פורטונה (1966)
ארבינקא (1967)
השכונה שלנו (1968)
המטרה טיראן (1968)
כל ממזר מלך (1968)
הצד השני (1968)
התרוממות (1970)
גבעת חלפון אינה עונה (1976)
חמש מאות אלף שחור (1977)
שלאגר (1979)
כוכב השחר (1980)
הקרב על הוועד (1986)
ד"ר פומרנץ (2012)
פלאות (2013)
הענקים של אי הפסחא (2023)

אילן יוחסין

קישורים חיצוניים 

 
 
 
 
 
 רוני קובן, פגישה עם גברי בנאי, כאן, 11 במרס 2020

הערות שוליים 

הגשש החיוור
משתתפי פסטיבל הזמר והפזמון
משתתפי פסטיבל הזמר המזרחי
שחקני קולנוע וטלוויזיה ישראלים
זמרים השרים בעברית
זמרים ישראלים
בדרנים ישראלים
זוכי פרס ישראל על תרומה מיוחדת לחברה ולמדינה
גברי בנאי
זוכי פרס משה הלוי
קומיקאים יהודים ישראלים
חברי להקת הנח"ל
חברי להקת התרנגולים
יקירי תל אביב-יפו לשנת 2020
ישראלים שנולדו ב-1939